	
	
	




TECHNINĖ SPECIFIKACIJA
VAIZDO STEBĖJIMO SISTEMOS ATNAUJINIMAS
1. SĄVOKOS IR SUTRUMPINIMAI
1.1. Užsakovas – AB „Miesto Gijos“.
1.2. Rangovas - ūkio subjektas, fizinis asmuo, privatusis juridinis asmuo, viešasis juridinis asmuo, kitos organizacijos ir jų padaliniai ar tokių asmenų grupė, su kuriuo Užsakovas sudaro Sutartį.
1.3. E2 – AB Miesto Gijos tinklų objektas (teritorija su pastatais), Elektrinės g. 2, Vilnius.
1.4. RK2 – AB Miesto Gijos tinklų objektas (teritorija su pastatais), Pramonės g. 95, Vilnius.
1.5. RK7 – AB Miesto Gijos tinklų objektas (teritorija su pastatais), Metalo g. 8, Vilnius.
1.6. VSS – vaizdo stebėjimo sistema.

2. PIRKIMO TIKSLAS, OBJEKTAS IR TERMINAI
2.1. Pirkimo tikslas - E2, RK2, RK7 objektuose įdiegti naują VSS.
2.2. Pirkimo objektas: 
2.2.1. vadovaujantis pirkimo Technine specifikacija, jos priedais ir situacija objektuose per 6 (šešis) kalendorinius mėn. nuo sutarties įsigaliojimo dienos, parengti darbo projektą, atlikti esamos VSS demontavimo ir naujos VSS įrengimo ir paleidimo darbus E2, RK2, RK7 objektuose, bei prireikus išleisti Techninio projekto A laidą. Pažymima, jog Techninio projekto reikalavimas turėti/palaikyti" reiškia, kad siūloma įranga turi atitikti nurodytus techninius reikalavimus, t. y. turėti.
2.2.2. parengti išpildomąją dokumentaciją, eksploatacijos ir naudojimo instrukcijas; 
2.2.3. apmokyti Užsakovo atstovus administruoti ir naudotis nauja VSS. 
2.3. Darbo projektas, įskaitant darbų trukmes turi būti parengtas ir suderintas su Užsakovu ne vėliau kaip per 30 (trisdešimt) darbo dienų nuo sutarties įsigaliojimo dienos. 
2.4. Naujos VSS įrengimas ir paleidimas turi būti įgyvendintas per 6 (šešis) kalendorinius mėn. nuo sutarties įsigaliojimo dienos (įskaitant darbo projekto parengimą).  

3. BENDRIEJI REIKALAVIMAI
3.3. [bookmark: _Hlk508264833]Pirkimo dokumentuose visos pateiktos specifikacijos turi būti laikomos minimaliais reikalavimais. Ten, kur nurodytos tikslios reikšmės, reiškia, kad tai yra minimalios reikšmės (arba maksimalios reikšmės, priklausomai nuo konteksto – siūloma įranga turi atitikti reikalaujamą reikšmę arba būti geresnė). Jeigu tam tikro lygio įrangos neįmanoma pateikti, turi būti siūloma aukštesnio lygio įranga.
3.4. Tais atvejais, kai pirkimo dokumentuose pateiktos nuorodos į konkrečius pirkimo objekto modelius ar šaltinius, konkrečius technologinius procesus ar prekių ženklus, patentus, standartus, teisės aktus, tipus, konkrečią kilmę ar gamybą ir kt., laikoma, kad jie yra tik orientaciniai ir Rangovai gali siūlyti lygiaverčius, bet ne prastesnių parametrų sprendinius.
3.5. Rangovas negali siūlyti Prekių (įskaitant jų sudedamąsias dalis, pakuotes) ar paslaugų, jei prekių (įskaitant jų sudedamąsias dalis, pakuotes) kilmė yra ar paslaugos teikiamos iš Viešųjų pirkimų įstatymo 92 straipsnio 15 dalyje numatytame sąraše nurodytų valstybių ar teritorijų.
3.6. Perkantysis subjektas, veikiantis gynybos srityje ar srityse, kurios laikomos nacionaliniam saugumui užtikrinti strategiškai svarbių ūkio sektorių dalimi, įrašytas į Saugiojo tinklo naudotojų sąrašą ar laikomas esminiu subjektu, atlikdamas pirkimus, kurių objektas apima Viešųjų pirkimų įstatymo 92 straipsnio 13 dalyje numatytame sąraše nurodytų BVPŽ kodų prekes ar paslaugas, laiko, kad prekės ar paslaugos kelia grėsmę nacionaliniam saugumui, kai:
· prekių gamintojas ar jį kontroliuojantis asmuo yra registruoti (jeigu gamintojas ar jį kontroliuojantis asmuo yra fizinis asmuo – nuolat gyvenantis ar turintis pilietybę) Viešųjų pirkimų įstatymo 92 straipsnio 14 dalyje numatytame sąraše nurodytose valstybėse ar teritorijose;
· paslaugų teikimas būtų vykdomas iš Viešųjų pirkimų įstatymo 92 straipsnio 14 dalyje numatytame sąraše nurodytų valstybių ar teritorijų.

3.7. Rangovo pateiktas pasiūlymas laikomas Rangovo įsipareigojimu įdiegti pirkimo dokumentų reikalavimus atitinkančią VSS, įskaitant visas reikalingas modifikacijas, tarpusavio suderinimus, pakeitimus, būtinus Techninėje specifikacijoje ir techniniame projekte nurodytiems funkcionalumams užtikrinti, Sutarties vykdymo laikotarpiu.
3.8. Visa techninė įranga privalo būti nauja, nenaudota, kokybiška ir atitikti Europos Sąjungos standartus ar šalies teisės aktuose keliamus reikalavimus. Techninė įranga privalo turėti atitikties pažymėjimus, sertifikatus ir gamintojo deklaracijas (CE).
3.9. Visa VSS siūloma įranga turi būti skirta komerciniam ir (arba) pramoniniam naudojimui 24/7/365.
3.10. Visa VSS siūloma techninė ir programinė įranga privalo visa apimtimi tarpusavyje sąveikauti pagal visą funkcionalumą, t. y. skirtingų sistemos komponentų funkcionalumo suderinamumas.

4. REIKALAVIMAI PROJEKTO VYKDYMUI
4.3. Projekto sėkmingam įgyvendinimui bus suburta Projekto komanda, kuri apims šalis turinčias skirtingas kompetencijas, žinias ir atsakomybes. 
4.4. Užsakovo komandoje preliminariai numatomi šie pagrindiniai projekto dalyviai ir jų funkcijos:
4.4.1. Projekto vadovas - atsakingas už tinkamą Projekto valdymą ir priežiūrą projekto įgyvendinimo metu, projekto įgyvendinimo kontrolę. Projekto vadovas yra įgaliotas Užsakovo atstovas santykiams su Rangovu.
4.4.2. Užsakovo IT paslaugų palaikymo, IT platformų komandos inžinieriai, kurie darbų vykdymo metu suteiks informaciją apie objektų elektrotechnikos ir ryšių infrastruktūrą, vykdys techninės įrangos diegimo kontrolę ir rezultatų priėmimą, techniškai prižiūrės ir administruos naujai įdiegtą sistemą.
4.4.3. Užsakovo Veiklos tęstinumo komandos specialistai projekto vykdymo metu detalizuos naudojimo poreikį, priims naudojimui galutinius rezultatus. 
4.5. Rangovas savo komandoje turi užtikrinti pakankamą kiekį specialistų, pavyzdžiui:
4.5.1. Projekto vadovą – Rangovo paskirtas asmuo, kuris Sutartyje numatyta tvarka atstovaus Rangovo interesus, bus pagrindinis asmuo ir atstovas santykiuose su Užsakovu.
4.5.2. Darbų vadovą – Rangovas privalo paskirti darbų vadovą pagal Techninio projekto specifiką, kuris vadovaus ir koordinuos darbus objektuose.
4.5.3. Darbo projekto rengėją – Rangovas, prieš darbų pradžią turi parengti darbo projektą.
4.6. Kiti specialistai įvardinti Pirkimo Specialiųjų sąlygų 5 priede „Reikalavimai tiekėjų kvalifikacijai ir pašalinimo pagrindai“ ir privalomi Sutarčiai įgyvendinti.
4.7. Iš Rangovo pusės projekto vykdyme gali dalyvauti tik asmenys nurodyti Sutartyje.


5. REIKALAVIMAI DARBŲ ORGANIZAVIMUI IR PATEKIMUI Į AB MIESTO GIJOS OBJEKTUS
5.3. Organizuojant ir vykdant darbus Užsakovo objektuose Rangovo atstovai privalės susipažinti ir vadovautis AB Miesto Gijos tinklai vidaus teisės aktais:
5.3.1. AB „Miesto Gijos“ „Rangos būdu vykdomų darbų tvarkos aprašas“ https://miestogijos.lt/tiekejams-ir-rangovams/
5.3.2. Tekėjų etikos kodeksas;
5.3.3. AB „Miesto Gijos“ „Asmenų, transporto priemonių ir materialinių vertybių įeigos/išeigos taisyklės”; 
5.3.4. AB „Miesto Gijos“ „Rangovų veiklos metu susidarančių atliekų tvarkymo sub-proceso aprašas“;
5.3.5. AB „Miesto Gijos“ bei rangovinių organizacijų darbuotojų neblaivumo (girtumo) ar apsvaigimo nustatymo ir nušalinimo nuo darbo tvarkos taisyklės;
5.3.6. AB „Miesto Gijos“ aukštyje atliekamų darbų taisyklės;
5.3.7. Transporto priemonių judėjimo, sustojimo ir stovėjimo AB „Miesto Gijos“ elektrinės E-2 teritorijoje taisyklės;
5.3.8. AB „Miesto Gijos“ teritorijoje ar įrenginiuose dirbančių rangovinių organizacijų darbuotojų saugos ir sveikatos bei gaisrinės saugos taisyklės; 
5.3.9. Žemės darbų E2, RK2 teritorijose organizavimo, vykdymo ir priežiūros tvarka;
5.3.10. AB „Miesto Gijos“ ugnies darbų atlikimo instrukcija.
5.4. Nuoroda į išvardintus teisės aktus: https://miestogijos.lt/tiekejams-ir-rangovams/


6. [bookmark: _Ref2085673][bookmark: _Ref2085704][bookmark: _Toc19014755]BENDRIEJI REIKALAVIMAI SISTEMOS DIEGIMUI
6.3. Rangovas turės pilna apimtimi pasirūpinti, kad Užsakovo nurodytuose objektuose projektuojama vaizdo stebėjimo sistema būtų suprojektuota ir įrengta taip, kad apimtų visą sprendimui reikalingą techninę, programinę įrangą ir visus įrengimo darbus (pvz. silpnų srovių kabelių įrengimas, tranšėjų kasimas, komutacinių spintelių įranga, elektros kabeliai, optinės linijos, kompiuterinė aktyvinė ir pasyvinė įranga lauke ir patalpose bei visa kita reikalinga įranga pilnam sprendimui įgyvendinti). Rangovas negali reikalauti iš Užsakovo įsigyti papildomų paslaugų ar licencijų, sistema turi būti pilnai ištestuota ir paruošta darbui.
6.4. Ant įrangos neturi būti jokių Rangovą identifikuojančių ženklų.
6.5. Visi VSS komponentai, atlikti darbai ir rezultatai turi būti Rangovo vertinami, testuojami, fiksuojami.
6.6. Rangovas turi užtikrinti švarą ir tvarką jo darbų zonoje. Po įrangos montavimo pabaigos, Rangovas turi pašalinti visas medžiagas, šiukšles, pakuotes iš Užsakovo patalpų. Išvalyti ir sutvarkyti VSS įrangos montavimo vietą.

7. REIKALAVIMAI MOKYMAMS
7.3. Atlikus VSS įrengimo darbus prieš bandomąją eksploataciją Rangovas turi surengti mokymus.
7.4. Iki mokymų pradžios Rangovas turi parengti ir su Užsakovu suderinti mokymų planą, naudotojų ir administratorių instrukcijas, perduoti sistemos administratoriaus prisijungimo duomenis.
7.5. Rangovas turi apmokyti būsimus VSS administratorius – viena grupė iš ne daugiau nei trijų darbuotojų, kurie turi išmokti atlikti techninės priežiūros darbus, diagnozuoti ir pašalinti gedimus, administruoti programinę įrangą – atnaujinti, keisti veikimo nustatymus ir t.t.
7.6. Rangovas turi apmokyti būsimus VSS naudotojus – viena grupė iš ne daugiau nei trijų darbuotojų, kurie turi išmokti naudotis visomis VSS programinės įrangos funkcijomis.
7.7. Tikslus mokymų dalyvių skaičius bus nustatytas Projekto įgyvendinimo metu.
7.8. Rangovas pagal suderintą mokymų planą, organizuoja mokymus Užsakovo buvimo vietoje, tiesiogiai dirbant su VSS.
7.9. Mokymų trukmė turi būti tokia, kad apmokomi darbuotojai galėtų savarankiškai pilnai atlikti jiems priskirtas funkcijas – minimali vienos grupės mokymų trukmė 4 val.
7.10. Mokymų vietos, trukmė, tikslios mokymų datos ir kiti organizaciniai klausimai turi būti suderinti iki mokymų pradžios likus ne mažiau nei 2 savaitėms.
7.11. Rangovas mokymus privalo organizuoti lietuvių kalba, jeigu instruktorius nekalba lietuvių kalba, Rangovas organizuoja kokybišką ir kvalifikuotą instruktažo vertimą į lietuvių kalbą.

8. [bookmark: _Toc19014756]REIKALAVIMAI VSS TESTAVIMUI IR BANDOMAJAI EKSPLOATACIJAI
8.3. Atlikus VSS įrengimo darbus prieš bandomąją eksploataciją atliekamas sistemos veikimo testavimas.
8.4. Testavimo scenarijus parengs Užsakovas ir supažindins su jais Rangovą ne vėliau kaip prieš 5 (penkias) dienas iki testavimo pradžios.
8.5. Testavimo metu bus testuojama ir tikrinama:
8.5.1. techninės įrangos parametrų, funkcionalumo bei montavimo kokybės atitikimas techniniam projektui;
8.5.2. programinės įrangos funkcionalumo veikimas ir atitikimas techninio projekto reikalavimams;
8.6. Atlikus testavimą bus pasirašomi testavimo protokolai.
8.7. Bandomoji eksploatacija atliekama po testavimo turi trukti ne mažiau kaip 2 sav.
8.8. Bandomosios eksploatacijos laikotarpiu VSS įprastomis sąlygomis eksploatuos Užsakovo darbuotojai. 
8.9. Bandomosios eksploatacijos tikslas yra patikrinti naujai įdiegto VSS sprendimo eksploatacines savybes, funkcionalumą realiomis darbo sąlygomis bei atitikimą našumui ir techniniams reikalavimams. 
8.10. Rangovas bandomosios eksploatacijos metu turi šalinti visus VSS įrangos funkcionalumo ir veikimo trūkumus, pagal šalių suderintą terminą, kuris bet kokiu atveju negali būti ilgesnis kaip 3 (trys) darbo dienos.
8.11. Rangovas bandomosios eksploatacijos metu turi konsultuoti Užsakovo atstovus VSS įrangos veikimo, administravimo ir naudojimo klausimais.

9. REIKALAVIMAI VSS PRIĖMIMUI EKSPLOATACIJAI
9.3. VSS priėmimas eksploatacijai t. y. darbų perdavimo-priėmimo akto pasirašymas gali būti vykdomas tik esant šioms sąlygoms:
9.3.1. VSS techninė dokumentacija atitinka realią VSS būklę;
9.3.2. parengtos ir su Užsakovu suderintos administratorių bei naudotojų instrukcijos;
9.3.3. perduoti sistemos administratoriaus prisijungimo duomenys;
9.3.4. atlikti VSS administratorių ir naudotojų mokymai;
9.3.5. VSS realizuoti visi techniniame projekte apibrėžti techniniai ir nefunkciniai saugumo reikalavimai;
9.3.6. yra pašalinti visi VSS testavimo metu ir iki bandomosios eksploatacijos pabaigos identifikuoti veikimo neatitikimai.

10. GARANTINIAI ĮSIPAREIGOJIMAI
10.1.  Sutarties apimtyje visai įrangai ir darbams turi būti suteiktas Lietuvos Respublikos teisės aktuose nurodytas garantinis terminas, skaičiuojant nuo galutinio perdavimo-priėmimo akto pasirašymo dienos. IP vaizdo kameroms ir jas lydinčiai įrangai bei įrašymo serveriams suteikiamas ne trumpesnis nei 24 (dvidešimt keturių) mėnesių garantinis terminas, skaičiuojamas nuo galutinio perdavimo-priėmimo akto pasirašymo dienos. 
10.1. Išaiškėjus ar atsiradus defektams, Užsakovas raštu praneša apie juos Rangovui nurodydamas gedimo rūšį. Į Rangovo atsakomybę įeina visų gedimų ir nusidėvėjimų taisymas, įskaitant bet neapsiribojant:
10.1.1. VSS techninės ir programinės įrangos funkcinių sutrikimų ištaisymas; 
10.1.2. VSS įrenginių fizinių trūkumų, atsiradusių dėl nekokybiškos įrangos, pašalinimas arba įrenginių pakeitimas naujais;
10.1.3. VSS programinės įrangos nekorektiško veikimo/defektų (angl. bugs), ištaisymas;
10.1.4. VSS įrengimo darbų defektų šalinimas.
10.2. Visi VSS gedimai klasifikuojami:
10.2.1. Kritinis gedimas – neveikia visa sistema, t. y. nei vienas naudotojas negali ją naudotis arba neveikia jos komponentai, turintys lemiamos įtakos VSS veikimui.
10.2.2. Nekritinis gedimas - sistemos naudotojai negali naudotis arba gali tik iš dalies naudotis tam tikromis VSS funkcijomis, neturinčiomis lemiamos įtakos visos VSS veikimui arba šios sistemos funkcijos atliekamos nekorektiškai. Visi kiti nedideli nesklandumai (neveikia viena kamera ir pan.).
10.3. Rangovas į kritinius gedimus (visiškas sistemos neveikimas viename ar keliuose objektuose) turi reaguoti ne ilgiau kaip per 2 val., į nekritinius ne ilgiau kaip per 8 val. (savaitgaliais ne ilgiau kaip per 8 val. nuo artimiausios darbo dienos) nuo pranešimo apie gedimą gavimo.
10.4. Kritiniai gedimai turi būti pašalinti ne vėliau kaip per 8 val. (įskaitant reagavimo laiką) nuo pranešimo apie gedimą gavimo. Nekritiniai gedimai darbo dienomis turi būti pašalinti ne vėliau kaip per 48 val. (įskaitant reagavimo laiką) nuo pranešimo apie gedimą gavimo, savaitgaliais ar švenčių dienomis per 48 val. nuo artimiausios darbo dienos .
10.5. Jeigu VSS nustatomas vieno ar kelių sistemos komponentų (VSS sudėtinių dalių) gedimas, kurių negalima pašalinti per 10.5 punkte nurodytą laiką, Rangovas savo sąskaita imasi visų įmanomų priemonių įskaitant ir laikiną sistemos komponentų pakeitimą lygiaverčiu sistemos funkcionalumui užtikrinti.
10.6. VSS komponentų pristatymas ir tiekimas, kai atsiranda poreikis keisti VSS komponentus dėl gedimų arba nusidėvėjimo garantiniu laikotarpiu yra Rangovo atsakomybė. 
10.7. Visi taisymo darbai turi būti atliekami Rangovo, bei priduoti Užsakovui pagal garantinių darbų atlikimo aktą.
10.8. Po VSS įrengimo darbų, kartu su darbų perdavimo-priėmimo aktu, Rangovas turi pateikti pasirašytą Garantinį raštą, kuriame turi būti:
10.8.1. reagavimo į gedimus ir gedimų šalinimo laikai pagal gedimų klasifikaciją vadovaujantis 10.4, 10.5 punktais;
10.8.2. nurodytas telefono numeris ir el. pašto adresas garantinių gedimų registravimui ir konsultacijoms dėl sistemos veikimo.

11.  APLINKOSAUGOS REIKALAVIMAI
11.1 Rangovas atliekamiems darbams turi taikyti aplinkos apsaugos vadybos sistemos reikalavimus pagal standartą LST EN ISO 14001 arba EMAS ar kitus aplinkos apsaugos vadybos standartus, pagrįstus atitinkamais Europos arba tarptautinių standartizacijos organizacijų priimtais standartais, ar kitais Rangovo pateiktais lygiaverčiais įrodymais. Užsakovas pripažįsta lygiaverčius sertifikatus, išduotus kitose valstybėse narėse įsteigtų nepriklausomų įstaigų, bei kitus Rangovo lygiaverčių aplinkos apsaugos vadybos užtikrinimo priemonių įrodymus[footnoteRef:2], kurie patvirtintų, kad jo siūlomos aplinkos apsaugos vadybos užtikrinimo priemonės atitinka reikalaujamus aplinkos apsaugos vadybos sistemos standartus ir pateikia įrodymus, kurie patvirtintų, kad Rangovo siūlomos aplinkos apsaugos vadybos užtikrinimo priemonės atitinka reikalaujamus aplinkos apsaugos vadybos sistemos standartus. [2:  10. Kiti lygiaverčiai aplinkos apsaugos vadybos užtikrinimo priemonių įrodymai gali būti tiekėjo taikomų aplinkos apsaugos vadybos priemonių aprašymas, atitinkantis visus šiuos reikalavimus:
10.1. apibrėžta įmonės ar įstaigos vadovybės patvirtinta aplinkos apsaugos politika ir atitiktis aplinkos apsaugos reikalavimams teikiant paslaugas ir vykdant darbus;
10.2. nustatyti reikšmingiausi aplinkos apsaugos aspektai, kuriems poveikį daro arba gali daryti įmonės ar įstaigos vykdoma veikla, ir šiuos aplinkos apsaugos aspektus reglamentuojantys teisės aktai;
10.3. nustatyti aplinkosauginiai tikslai, uždaviniai ir priemonės šiems tikslams pasiekti;
10.4. numatyta aplinkosauginių tikslų įgyvendinimo stebėsena – paskirti atsakingi asmenys, nustatyta jų atsakomybė, pareigos ir priemonių įgyvendinimo terminai;
10.5. parengtas aplinkosauginių ir avarinių situacijų valdymo planas;
10.6. vykdoma aplinkosauginio gerinimo veiklos kontrolė (pvz., parengiamos metinės ataskaitos, kurios pateikiamos ir pristatomos įmonės vadovybei).] 

11.2. Darbų metu susidariusias atliekas Rangovas privalo tvarkyti vadovaudamasis Lietuvos Respublikos teisės aktų, reglamentuojančių atliekų tvarkymą (aktualiomis redakcijomis), reikalavimais. Taip pat, Rangovas privalo vadovautis VŠT rangovų veikloje susidarančių atliekų tvarkymo sub-proceso aprašu (skelbiamas viešai https://miestogijos.lt/tiekejams-ir-rangovams/) ir pateikti šiuo aprašu reikalaujamus dokumentus: atliekų tvarkymo planą prieš darbų pradžią ir atliekų sutvarkymą įrodančius dokumentus po darbų pabaigos.
11.3. Susidariusias atliekas Rangovas privalo atiduoti įmonei, turinčiai teisę tvarkyti tokio tipo atliekas, ir pateikti Užsakovui įrodantį dokumentą, kuriame būtų nurodyti atiduotų atliekų kodai, kiekiai bei atliekų tvarkymo įmonė, kuriai atliekos buvo perduotos sutvarkymui. 
11.4. Visą demontuotą įrangą Rangovas perduoda Užsakovui.

12.  PAPILDOMI TIEKIMO GRANDINĖS IR KIBERNETINIO SAUGUMO REIKALAVIMAI
12.1. Tiekimo grandinės saugumas
12.1.1. Tiekėjas privalo užtikrinti, kad visa projekto vykdymui naudojama programinė ir techninė įranga, debesijos paslaugos, bibliotekos, komponentai ir paslaugos būtų teisėtai naudojami, palaikomi gamintojo ir neturėtų žinomų kritinių pažeidžiamumų.
12.2. Subtiekėjų valdymas
12.2.1. Tiekėjas privalo informuoti Užsakovą apie visus subtiekėjus ir trečiąsias šalis, kurios dalyvaus projekto vykdyme, administravime, priežiūroje ar turės prieigą prie Užsakovo informacijos, sistemų ar infrastruktūros.
12.2.2. Subtiekėjų keitimas ar naujų subtiekėjų įtraukimas galimas tik gavus išankstinį rašytinį Užsakovo sutikimą.
12.3. Nuotolinė prieiga
12.3.1. Visa Rangovo ir subtiekėjų nuotolinė prieiga prie Užsakovo sistemų turi būti identifikuota, autentifikuota, registruojama ir suteikiama tik pagal poreikį. Privilegijuotoms paskyroms turi būti naudojamas daugiafaktorinis autentifikavimas (MFA).
12.4. Programinės įrangos sudedamųjų dalių sąrašas
12.4.1. Tiekėjas, Užsakovui pareikalavus, privalo pateikti naudojamos programinės įrangos sudedamųjų dalių sąrašą (SBOM – Software Bill of Materials), leidžiantį identifikuoti naudojamus komponentus ir jų versijas.s
12.5. Pažeidžiamumų valdymas
12.5.1. Tiekėjas privalo vykdyti reguliarią naudojamos programinės įrangos ir infrastruktūros pažeidžiamumų stebėseną bei informuoti Užsakovą apie nustatytus kritinius ar aukšto prioriteto pažeidžiamumus, galinčius paveikti diegiamą sistemą.
12.6. Saugumo incidentų tyrimas
12.6.1. Užsakovui pareikalavus, Tiekėjas privalo pateikti informaciją, reikalingą informacijos ir kibernetinio saugumo incidentų tyrimui, įskaitant žurnalinius įrašus, techninę informaciją ir incidento priežasčių analizę.
12.7. Duomenų saugojimo vieta
12.7.1. Jeigu sistemos duomenys saugomi debesijos infrastruktūroje arba ne Užsakovo valdomoje infrastruktūroje, Tiekėjas privalo nurodyti duomenų saugojimo vietą, naudojamus duomenų centrus ir valstybes, kuriose saugomi ar tvarkomi duomenys.
12.8. Gamintojo palaikymas
12.8.1. Visa diegiama programinė ir techninė įranga visą sutarties galiojimo laikotarpį turi būti gamintojo palaikoma ir neturi būti pasiekusi „End of Support“ arba „End of Life“ būsenos.
12.9. Administravimo veiksmų registravimas
12.9.1. Visi administratorių veiksmai turi būti registruojami atskiruose žurnaluose, kurių administratoriai negali koreguoti ar ištrinti.
12.10. Saugumo testavimas
12.10.1. Prieš sistemos priėmimą eksploatacijai Tiekėjas privalo atlikti sistemos saugumo patikrinimą ir pateikti Užsakovui jo rezultatus bei nustatytų trūkumų šalinimo planą.



12 PRIEDAI:
Priedas Nr. 1 Techninis projektas „VAIZDO STEBĖJIMO SISTEMA AB MIESTO GIJOS TERITORIJOSE SU STATINIAIS“.
Priedas Nr. 2 „Nefunkciniai saugumo reikalavimai”.

